Държавен вестник, бр. 19, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  19
Специфични документи по направление „Биологично пчеларство“
Всеки документ, който отбележите по направление „Биологично пчеларство“, задължително трябва 
да бъде приложен към заявлението за подпомагане в определените срокове. Ако отбележите даден 
документ и не го представите в определения срок, то ДФЗ – РА може да откаже подпомагането 
по направлението. 
Необходимите документи по това направление са:
·	
Копие от договор с контролиращо лице, получило разрешение съгласно чл. 18, ал. 1 от Закона 
за прилагане на Общите организации на пазарите на земеделски продукти на Европейския съюз – при­
лага се към заявлението за подпомагане. Договорът трябва да е сключен преди 31 декември на 
предходната година. Ако не е изпълнено това условие, ДФЗ – РА няма да допусне за участие 
пчелните семейства, за които е сключен договорът. 
Ако през първата година сте представили договор, не е необходимо отново да го прилагате 
към заявлението за плащане, в случай че сте декларирали с т. 4 от специфичните декларации, че 
договорът е валиден за текущата година. 
· 
Копие от удостоверение за регистрация или пререгистрация по образец, одобрен със заповед 
на генералния директор на Националната ветеринарномедицинска служба (НВМС). Удостоверението 
се издава от директора на Районната ветеринарномедицинска служба (РВМС).
Регистрацията и пререгистрацията на пчелините се извършва от органите на НВМС, а иден­
тификацията на пчелните семейства – от собствениците на пчелините, съгласно Наредба № 27 
от 10 юли 2002 г. за регистрация и идентификация на пчелните семейства (обн., ДВ, бр. 70 от 
2002 г.;  изм., бр. 46 от 2008 г.). 
· 
Попълнена таблица за описание на пчелина 
Копие от сертификат или писмено доказателство за съответствие на произведените пчелни 
продукти с правилата на биологично производство. Сертификатът или писменото доказателство 
се издава от контролиращото лице и се представя в ДФЗ – РА поне веднъж за 5-годишното агро­
екологично задължение най-късно до 30 септември  на петата година. „Писмено доказателство“ 
е документ, издаван от контролиращо лице на всеки производител или  преработвател, който 
контролира и отговаря на изискванията на Регламент (ЕО) на Съвета № 834/2007 и на Регламент 
(ЕО) на Съвета № 889/2008 в областта на своята дейност. Писменото доказателство е изготвено 
съгласно образеца в Приложение XII на Регламент (ЕО) на Съвета № 889/2008.
· 
Когато нямате индивидуален договор с контролиращо лице, а извършвате производство 
като подизпълнител за трето лице, което има сключен договор с контролиращо лице, Вие можете 
да получавате компенсаторно плащане по направлението, ако представите към заявлението за 
подпомагане копия от:
- договор между Вас и трето лице, заверен от контролиращото лице, и 
- договор между контролиращото лице и третото лице. 
ВАЖНО!
Всички пчелни семейства в стопанството Ви трябва да се отглеждат по метода на 
биологичното производство. Ако ДФЗ – РА установи, че не сте заявили за участие 
всички пчелни семейства, които притежавате, или че нямате договор за част от 
тях, може да не бъдете одобрен за участие или да не получите финансова помощ.
Ако броят на пчелните семейства е намален през текущата година, но не под минимума 
от 20 броя, то Вие ще получите подпомагане за наличните пчелни семейства.
Ако през годината Вие създадете нови пчелни семейства, същите следва да бъдат 
включени в анекс към договора с контролиращото лице или третото лице, към което сте 
подизпълнител, като договорът/анексът за тях следва да бъде представен в ДФЗ – РА не 
по-късно от датата на подаване на „Заявлението за плащане“ през следващата година.
В края на секцията по направлението е задължително да се подпишете, а за ЕТ и юридически 
лица – и печат.
Подмярка „Управление на земеделски земи с висока природна стойност“
Специфични декларации по направление „Възстановяване и поддържане на недоизпасани 
затревени площи с висока природна стойност“ – ВПС – 1
Задължителни са декларациите по т. 1 и 2. Декларацията по т. 3 се отбелязва само ако сте 
избрали да поддържате затревената площ чрез косене и възнамерявате да извършвате свободна паша 
след последната коситба. Ако не отбележите някоя от тях, заявлението се счита за некоректно 
попълнено и ДФЗ – РА няма да Ви допусне за участие по направлението или ще откаже отпускането 
на финансова помощ.
С т. 1 Вие декларирате, че сте запознат с изискванията на чл. 46 от Закона за биологичното 
разнообразие и че НЕ улавяте или убивате екземпляри, НЕ  разрушавате, увреждате или премест­
вате гнезда или яйца на птици, както и да ги обезпокоявате, особено през периода на размножаване 
и отглеждане на малките.